b"\n_START_ARTICLE_\nCao Shuang\n_START_SECTION_\nBiografia\n_START_PARAGRAPH_\nAl voltant de l'any nou del 239, quan Cao Rui emmalalt\xc3\xad, aquest decid\xc3\xad el passar-li el tron a Cao Fang. Al principi, volia confiar Cao Fang al seu oncle Cao Yu (\xe6\x9b\xb9\xe5\xae\x87), per servir com el regent principal, juntament amb Xiahou Xian (\xe5\xa4\x8f\xe4\xbe\xaf\xe7\x8d\xbb), Cao Shuang, Cao Zhao (\xe6\x9b\xb9\xe8\x82\x87), i Qin Lang (\xe7\xa7\xa6\xe6\x9c\x97). Tanmateix, els seus oficials de confian\xc3\xa7a Liu Fang (\xe5\x8a\x89\xe6\x94\xbe) i Sun Zi (\xe5\xad\xab\xe8\xb3\x87) estaven enemistats amb Xiahou Xian i Cao Zhao i estaven inquiets pel fet que aquests foren nomenats regents, i aconseguiren a persuadir-lo de fer a Cao Shuang (amb qui tenien amistat) i Sima Yi (que era llavors amb les seves tropes a Ji (\xe6\xb1\xb2\xe7\xb8\xa3, a hores d'ara Xinxiang, Henan) regents en el seu lloc. Cao Yu, Cao Zhao, i Qin Lang van ser exclosos de la reg\xc3\xa8ncia. Com a resultat, Cao Shuang puj\xc3\xa0 al poder. Aix\xc3\xb2 no obstant, Cao Shuang era clarament insuficient per al treball important que se li assign\xc3\xa0. Quan Cao Rui li pregunt\xc3\xa0 si podia fer-jho, Cao Shuang era tan nervi\xc3\xb3s que no va poder dir una paraula per a contestar, i va ser Sima Yi qui contest\xc3\xa0 per ell, prometent a Cao Rui que ho farien b\xc3\xa9 i Cao Rui no hauria de preocupar-se de res._NEWLINE_Tot i la seva incapacitat, Cao Shuang i els seus germans, Cao Xi i Cao Xun exercien un gran poder al Regne de Wei, i aquest era sovint en conflicte amb Sima Yi, que tenia major influ\xc3\xa8ncia i suport. En 243, la posici\xc3\xb3 de Sima Yi s'enfort\xc3\xad m\xc3\xa9s a causa d'altre reeixit desplegament militar: Zhuge Ke de Wu Oriental era constantment manant agents a Shouchun per preparar una invasi\xc3\xb3, aix\xc3\xad que Sima Yi dirig\xc3\xad les forces de Cao Wei al Comtat de Shu (\xe8\x88\x92\xe5\x8e\xbf) a la Comarca Lujiang (\xe5\xba\x90\xe6\xb1\x9f\xe9\x83\xa1), prop de la frontera. A l'escoltar les noves, Sun Quan de seguida orden\xc3\xa0 a Zhuge Ke de retirar-se al Comtat de Chaisang (\xe6\x9f\xb4\xe6\xa1\x91\xe5\x8e\xbf) a la Comarca Yuzhang (\xe8\xb1\xab\xe7\xab\xa0\xe9\x83\xa1). La popularitat i influ\xc3\xa8ncia de Sima Yi de colp i volta se multiplic\xc3\xa0 i fou ovacionat per haver pogut espantar a l'enemic, calculat en cent mil soldats, sense lluitar i per tant assegurant la frontera i salvant la ciutat d'un atac segur. Alarmat, Cao Shuang utilitz\xc3\xa0 la seva autoritat, superior a la de Sima Yi, per conv\xc3\xa8ncer a l'emperador, Cao Fang, de premiar a Sima Yi com a recompensa per la gesta, i promoure-lo a la categoria de Gran Tutor (\xe5\xa4\xaa\xe5\x82\x85), que en realitat significava que Sima se trobaria en una posici\xc3\xb3 d'honor i es quedaria sense cap autoritat real en els assumptes militars._NEWLINE_Cao Shuang era desesperat per una vict\xc3\xb2ria per augmentar la seva pr\xc3\xb2pia fama, i eleg\xc3\xad Shu Han com el seu objectiu. Dirigint un ex\xc3\xa8rcit de m\xc3\xa9s de cent quaranta mil soldats, Cao Shuang va envair Shu Han en el mar\xc3\xa7 de 244. Malgrat aix\xc3\xb2, dos mesos m\xc3\xa9s tard, fou sonorament derrotat per Wang Ping i Fei Yi a la Batalla de Xingshi, i amb prou feines va poder escapar cap a Guanzhong amb la seva vida. El resultat m\xc3\xa9s devastador, per\xc3\xb2, va ser que Cao Shuang perd\xc3\xa9 m\xc3\xa9s de cent vint mil soldats, o el quinze per cent del total de les tropes armades de l'ex\xc3\xa8rcit de vuit-cents mil de Cao Wei, un colp dur que no podia ser reparat. A m\xc3\xa9s, la majoria de les tropes perdudes eren les unitats d'elit de Cao Wei. La popularitat i influ\xc3\xa8ncia de Cao Shuang se redu\xc3\xad a un m\xc3\xadnim igual que la seva derrota militar, mentre que alhora, la popularitat i influ\xc3\xa8ncia de Sima Yi cresqu\xc3\xa9 m\xc3\xa9s per la seva oposici\xc3\xb3 a la campanya des d'un principi. Per fer que Cao Shuang baixara la gu\xc3\xa0rdia, Sima Yi atur\xc3\xa0 tota activitat pol\xc3\xadtica en el maig de 247 i despr\xc3\xa9s se retir\xc3\xa0, i aniria m\xc3\xa9s lluny simulant estar malalt i senil. En l'hivern de 248, el protegit de Cao Shuang Li Sheng fou nomenat administrador de Jingzhou, i abans d'anar-se'n a la seva posici\xc3\xb3, Cao Shuang man\xc3\xa0 a Li Sheng a comprovar com era Sima Yi. Cao Shuang i els seus seguidors eren encantats quan Li inform\xc3\xa0 que Sima Yi era de fet emmalaltit i morint, que ni tan sols pogueren sentir clarament el que digu\xc3\xa9._NEWLINE_Cao Shuang sent\xc3\xad que Sima Yi ja no suposaria una amena\xc3\xa7a per a ell i llev\xc3\xa0 la seva atenci\xc3\xb3 de Sima. El 6 de gener de 249, Cao Shuang i els seus germans deixaren la ciutat capital per a acompanyar a l'emperador xiquet Cao Fang a presentar respecte a Cao Rui en el seu lloc de descans a la tomba de Gaoping (\xe9\xab\x98\xe5\xb9\xb3\xe9\x99\xb5), i continuaren fora a una expedici\xc3\xb3 de ca\xc3\xa7a. Sima Yi i els seus fills llan\xc3\xa7aren cop d'estat i prengueren el control de la ciutat capital, en primer lloc tancant totes les portes de la ciutat. Sima llavors assign\xc3\xa0 als seus protegits d'apoderar-se de les posicions i t\xc3\xadtols dels germans de Cao Shuang; despr\xc3\xa9s de prendre l'armeria, Excel\xc2\xb7l\xc3\xa8ncia sobre les Masses (\xe5\x8f\xb8\xe5\xbe\x92) Gao Rou reempla\xc3\xa7\xc3\xa0 a Cao Shuang, i el Pastor Imperial (\xe5\xa4\xaa\xe4\xbb\x86) Wang Guan (\xe7\x8e\x8b\xe8\xa7\x82) reempla\xc3\xa7\xc3\xa0 a Cao Xi per comandar els escortes imperials. Sima Yi an\xc3\xa0 a veure a l'Emperadriu V\xc3\xaddua, demanant-li de donar l'ordre de la detenci\xc3\xb3 de Cao Shuang i els seus germans per c\xc3\xa0rrecs de tra\xc3\xafci\xc3\xb3._NEWLINE_Huan Fan, un conseller de Cao Shuang, escap\xc3\xa0 amb el segell que significava el poder del Gran Comandant i s'ho port\xc3\xa0 a Cao Shuang. Cao Shuang era en un dilema, sense saber si lliurar el seu poder o no. La fam\xc3\xadlia de Cao Shuangi els seus estimats eren sota el control de Sima Yi, i Sima Yi promet\xc3\xa9 que Cao Shuang no es veuria perjudicat, doncs Sima nom\xc3\xa9s volia el poder dels Cao. Finalment, Cao Shuang acord\xc3\xa0 cedir i renunci\xc3\xa0 al seu poder. El 10 de gener de 249, Cao Shuang torn\xc3\xa0 a Luoyang, la capital de Cao Wei i el seu dest\xc3\xad va ser segellat. Una vegada que va arribar al poder Sima Yi, detingu\xc3\xa9 a Cao Shuang i als seus germans, amb l'acusaci\xc3\xb3 de tra\xc3\xafci\xc3\xb3 a la p\xc3\xa0tria, a continuaci\xc3\xb3, els f\xc3\xa9u executar. Sima Yi es va negar a prendre la posici\xc3\xb3 de Canceller Imperial que se li conced\xc3\xad, i va romandre com a Gran Tutor (\xe5\xa4\xaa\xe5\x82\x85)."